CELEX: 32017D1401
Language: hr
Date: 2017-07-18 00:00:00
Title: Odluka Političkog i sigurnosnog odbora (ZVSP) 2017/1401 od 18. srpnja 2017. o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2017)

29.7.2017   
            
            
               HR
            
            
               Službeni list Europske unije
            
            
               L 199/13
            
         ODLUKA POLITIČKOG I SIGURNOSNOG ODBORA (ZVSP) 2017/1401
   od 18. srpnja 2017.
   o produljenju mandata voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2017)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/233/ZVSP od 22. svibnja 2013. o misiji Europske unije za pomoć u integriranom upravljanju granicama u Libiji (EUBAM Libya) (1), a posebno njezin članak 9. stavak 1.,
   budući da:
   
               (1)
            
            
               Na temelju članka 9. stavka 1. Odluke 2013/233/ZVSP Politički i sigurnosni odbor (PSO) ovlašten je, u skladu s člankom 38. Ugovora, donositi odgovarajuće odluke za potrebe izvršavanja političkog nadzora nad misijom Europske unije za pomoć u integriranom upravljanju granicama u Libiji (EUBAM Libya) i njezina strateškog usmjeravanja, uključujući odluku o imenovanju voditelja misije.
            
         
               (2)
            
            
               PSO je 30. kolovoza 2016. donio Odluku (ZVSP) 2016/1634 (2) o imenovanju g. Vincenza TAGLIAFERRIJA voditeljem misije EUBAM Libya od 1. rujna 2016. do 21. kolovoza 2017.
            
         
               (3)
            
            
               Vijeće je 4. kolovoza 2016. donijelo Odluku (ZVSP) 2016/1339 (3) o izmjeni i produljenju Odluke 2013/233/ZVSP do 21. kolovoza 2017.
            
         
               (4)
            
            
               Vijeće je 17. srpnja 2017. donijelo Odluku (ZVSP) 2017/1342 (4) o produljenju mandata misije EUBAM Libya od 22. kolovoza 2017. do 31. prosinca 2018.
            
         
               (5)
            
            
               Dana 12. srpnja 2017. Visoki predstavnik Unije za vanjske poslove i sigurnosnu politiku predložio je produljenje mandata g. Vincenza TAGLIAFERRIJA kao voditelja misije EUBAM Libya od 22. kolovoza 2017. do 21. kolovoza 2018.,
            
         DONIO JE OVU ODLUKU:
   Članak 1.
   Mandat g. Vincenza TAGLIAFERRIJA kao voditelja misije EUBAM Libya produljuje se od 22. kolovoza 2017. do 21. kolovoza 2018.
   Članak 2.
   Ova Odluka stupa na snagu 21. kolovoza 2017.
   
      Sastavljeno u Bruxellesu 18. srpnja 2017.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 138, 24.5.2013., str. 15.
   
   
      (2)  Odluka Političkog i sigurnosnog odbora (ZVSP) 2016/1634 od 30. kolovoza 2016. o imenovanju voditelja misije Europske unije za pomoć u integriranom upravljanju granicama u Libiji (EUBAM Libya) (EUBAM Libya/1/2016) (SL L 243, 10.9.2016., str. 10.).
   
      (3)  Odluka Vijeća (ZVSP) 2016/1339 od 4. kolovoza 2016. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 212, 5.8.2016., str. 111.).
   
      (4)  Odluka Vijeća (ZVSP) 2017/1342 od 17. srpnja 2017. o izmjeni i produljenju Odluke 2013/233/ZVSP o misiji Europske unije za pomoć u integriranom upravljanju granicama u Libiji (EUBAM Libya) (SL L 185, 18.7.2017., str. 60.).